SSD Pro Sesto

La **Pro Sesto S.r.l.**, pussée conossuda domà ‘me  **Pro Sesto**, l’è ‘na squadra de balón italiana che la gh’ha la sede ind la città de Sèst San Gioànn, ind la città metropolitana di Milano. Ind la stagión del 2019-2020 la gioeuga in del girón A de la Serie C, la terza división del campionaa italian del folber. 

El sodalizzi, nassùu in del 2010, l’hà ciapàa in ereditàa la tradizión sportiva del'A.C. Pro Sesto S.r.l., misa in pée in del 1913, che in quel ann là l’era tornada indrée dala Lega Pro Seconda Divisione e poeu fallida.

El sò risultàa pussée incantévol de la soa stòria l’è i sò quatter partecipazión a la Serie B, secónd livèll del gioeugh del balón italian tra la fin di ann '40 e ‘l prencìppi di ann '50. El livèll pussèe alt indoe l’è riessida a rivà in classifica in questa categoria chì l’è stàa el settim pòst per dò vòlt.

La squadra la giuga i partìd  in casa al Stadi Breda che ‘l gh’hà ‘na capacitàa 4.500 pòst. I colór sociàj hinn el  bianch e ’l celèst.

## Stòria
### Dal prencìppi a i anni trenta
In di primm ann del Noeuvcènt el gioeugh del balón  el compàr in di dintórna de Milàn, quand che l’era 'drée a nàss, in quel sit là, la granda industria pesànt. In del 1913, grazie al sfòrz economich d'on quaj appassionàa de sto noeuv sport, la nass la *Società Ginnico Sportiva Pro Sesto*.  L’Iginio Trasi el ven miss al coo del neonato sodalizzi e, oltra l'incarìch de president el gh’hà anca la mansión de allenadór, e l’insegna i prenzìpi de quest gioeugh chì a i gióvin ciapàa su in di strad dela città. La prima sede dela Pro Sesto l'è misa prèss a l'Albergo della Grotta, situato in viale Marelli. Ind on praa de drée a la pension ( Albergo della Grotta) el ven relizzàa el primm camp de gioeugh di bianch-celèst: on camp primitìv, che i sò cint  eren fàa su de  còrd e i pòrt gh’aveven di pal che podeven vèss tirà via. I probléma economich hàn menà i dirigènt a risparmià in sui divis de gioeugh; per mètt in sui maj el celèst i folballoeur gh’aveven de cucìgh su ona fassa orizzontal de stòffa. 

La Pro Sesto la se affilia  a la FIGC in del 1914, quand che la se iscriv al Campionàa Regional de Terza Categoria organizzaà del Comitàa Regional Lombard, e l’ottén un 3º pòst bèll per ona società al prencìppi. Pròppi perché l’era al precìppi, l’è d’on strepitós errór della secretarìa sestèsa che dal Comunicàa n. 18 del 20  de gennàr del 1915 del C.R.L. podom legg i nòmm di primm “pelotisti” sestés: 

Citazion (traduzión dela lengua d'origin  |"*Giugador ch'hinn minga fornìi de tèssera federàl*. - Per quej giogadór chì, ch'hàn partecipà a gar de campionàa de III categoria seguenti giugador, il 17 del quel mes chì, senza vèss fornìi de tèssera federale, se prega il Secratari dela F.I.G.C., present chichinscì, de verificà se lor i gh'hànn diritt a la quella tèssera chì : Molina Ettore, Cortesina Erminio, Tognoni Abramo, Carcano Nerino, Bianchi Giuseppe, Cattini Carlo, Orsenigo Umberto, Mami Umberto, Guffanti Carlo, Mami Giuseppe e Ferrari Ettore della Pro Sesto."

La prima partida officiàl, certificada della Federazión, giugada dala Società Ginnico Sportiva Pro Sesto a l’è stada quella del 17 de gennàr del 1915, indoe i sestés hàn sfidàa la Nazional Lombardia. La partida la finis 2-1 per i bianch-azùr.

La guèrra la ferma ogni tipo de attivitàa sportiva dal 1915 fin al 1919 quand, grazie a al'impegn del noeuv presidént Guido Tozzi e del vice Bottilana, la Pro Sesto la s’iscriv de noeuv ai campionàa Lombard, e la partécipa in del giron B de Promozion 1919-20 e la ven subìt promòssa in Prima Categoria, el livèll pussè alt del'arcàich campionàa italian del gioeugh del balón . Per la società l'impègn l'è no possibil per via dela soa finanza e, inscì come che l'era succedùu anca ala Pirelli distànt on para de chilometri de là, a la fin del campionàa la società la continua minga l'attivitàa sportiva dòpo la stagion 1921-22. L'inattività l'è stada comunicada dala Presidenza Federal cont ona comunicazion del 10  de marz del 1922. I giugador hinn stàa tucc spartìi tra i alter dò societàa sestés cioè el Gruppo Sportivo Marelli e el Gruppo Sportivo Breda.

La società l’è stada remisa insèma  al prencìppi dela stagión 1927-1928, per via del sostègn de pussée de dusént sòci, cont el nòmm de *Unione Sportiva Pro Sesto*, ripartendo dala Quarta División , ind l’ùltima stagión ind la qual el Direttorio Regionale Lombardo l’ha orgazzada prima de vèss abolida a la definitiva. La stagion però, l’è andada minga tròpp ben, cont el sèst pòst ind’ona classifica de vòtt squader. L’hà vinciùu  la Fulgor de Milan. Poeu el fassism n’hà impòst  la fusión insèma al “Gruppo Sportivo Breda”, iscì ancabén dòpo domà vun ann el sodalizzi l’è sta miss insèma a la definitiva a la Pro Sesto e la Pro Sesto l’è descomparsa del mond del gioeugh del balón nazionàl.
El gioeugh del balun a Sesto San Giovann l’è andà innanz con alter societàa nassùd in di ann vint e in di ann trenta , che’n gh’hàn avùu pussée de fortuna  rispetto ai bianch-celèst. La principal l’è stada el Gruppo Sportivo Acciaierie e Ferriere Lombarde Falck (o pussèe de sempliz GS Falk) – misa in pé in del 1924-, che l’era costituida di operari del’industria sestèsa che la gh’aveva el stèss nòmm, i quaj hinn riessìi a rivà fin in Serie C, indoe hinn stàa dent on quaj ann e hànn giugà anca in di fàs eliminatori dela Coppa Italia. El camp de gioeugh l’era in la zòna periférica del'aziènda e l’è stada necessaria la costruzión d’ona tribuna de lègn de ricev i tanti curiós e appassionàa che vegniven là per vedè i partìd. In del stèss temp hinn nassùu divèrsi societàa pussée piscinin, per i pussée giovin , compagn del'Ausonia, la Pro Vittoria ed i Giovani Calciatori Sestesi.

### Da i ann quaranta a i ann novanta
La Pro Sesto, ai temp del secónd dopoguèrra, la viv i momént pussée bej dela soa stòria, quand che la giuga per quatter stagiòn vuna drèe a l’altra in del campionàa de Serie B. In del 1945 l’è nassùda , in sui scender del GS Falck e di Giovani Calciatori Sestesi, ona noeuva societàa; el neonato sodalizzi, insèma a la Falck – che’l s’è classifica al quart pòst in del girón C dela Serie C 1942-43 – el n’hà ciapàa su i diritti sportìv, e  l’hà anca rivendicàa a la Commission, che la gh’aveva ‘me presidént  l'avvocàtt Giovanni Mauro i tòrt subìi del regìm fascista per via de la fusión impòsta, e l’hà de conseguenza podùu andà dent in del tornéo mist riservàa a i squader di Serie B e C del Nord Italia. L'US Pro Sesto l’è rivada al'ottàv pòst, e l’hà ottegnùu dala Federazión la possibilitàa de partecipàa al torneo del’ann adrée de Serie B fàa su de trii girón.

Sòta la presidenza Merati e cont in banchina l’ Eraldo Monzeglio hinn stàa giugà quatter campionàa cadètt. In del 1946-1947 la squadra sestésa la riva al vundicesimo pòst, e l’ottèn on incantevól succèss contra del Comm e la vinc tucc i dèrbi  milanés in casa, manc che l’inconter cont el Seregno, perdùu 1-0. Ind la stagion adrée La federazion la decid de diminuì i giron: de trii giron de 18 squader a vun ùnegh girón de 22 squader. De salvass l’è necessari a rivà  al sèttim pòst; la Pro Sesto la riva a l'ultima piazza util de restà in del campionàa cadètt ma insèma al Crema. I dò squader s’incontren a Melzo el 4  de luj 1948: la Pro Sesto la vinc sin sula formazión cremasca 2-1 e per quèst la po restà on alter ann in Serie B.

L'ann 1948-1949 l’è el miglior de tucc per la formazión sestesa. A la fin d’on campionàa minga tròpp bell i bianch – celèst ciapen la settim posizion, de dre ai sò spall lassen el Legnano, la SPAL, l’Alessandria e l’Hellas Verona. Un risultàa eccezionàl, come che i avversari ghe n’aveven comè de blasòn. La squadra milanésa l’ottèn importànt risultàa, ‘me la vittòria sul promòss Venezia e on 0-0 contra del Napoli. in di temp adrée, in trii ann, la Pro Sesto la tornarà de noeuv in del campionàa regionàl de Promozion.

In del 1963, dòpo la fusion con l'AC Sestese, la societàa la ciapa el nòmm de *Associazione Calcio Pro Sesto*.

La seconda metà di ann settanta l’è caratterizzada dela presenza del’ Olinto Bega.

In del 1985 la comenza l'era Peduzzi, Pasini, Fontana, trii presidént, che con l'allenatór Alfredo Spada, in del 1987, conquisten la promozión in Serie C2 e la Pro Sesto la torna de conseguenza infra i professionisti. La forza de la cóbbia Peduzzi - Pasini la permètt ai bianch-celèst de ottegnì on alter traguàrd important: in del 1990, cont el Gianfranco Motta allenatór, i bianch-celèst conquisten la Serie C1 e tornen a giugà contra de avversari d’alt livèll compagn de Bologna, Como, Monza, Empoli, Venezia e Vicenza. Vun period caraterizzaa de grand success, tra i quai la partecipazion a la Coppa Italia de la Lega Nazionale Professionisti.

### El noeuv millènni
Al prencìppi del noeuv millènni, la squadra la torna indrèe in Serie C2. La Serie C1  la ven conquistada de nouev in sul camp a la fin del campionàa  2004-2005. Tra i artesàn dela promozion, el presidént Luca Pasini. In del torneo del’ann adrée, però, la formazión bianch-celèsta, dòpo on bon prencìppi, la finiss in di play-out e, la perd, donca la torna subìt in C2. El Pasini el pensa addirittura de iscriv nò la squadra, per fortuna l'entrada del comùn in del sodalizzi l’è stàa on sistema de podè tirà innanz. El Pasini el prepara i document de fa ripescà la squadra in terza serie. Come che che la gh’aveva el primm pòst in di classifich de mèrit, la Pro Sesto la resta donca in C1.

In del 2006-2007, on campionàa che ’l  pareva andàa ona quaj volta ben , ona quaj volta mal e caratterizzàa d’ona forta livellazión vers’il bass la Pro Sesto la finìss de noeuv in di *play-out*, contra del'Ivrea. I lombard fàn minga i error de l’ann passàa e cont el doppi risultàa di 0-0, 1-0 ruzen giò i eporediès in C2; per quèst conquisten con fadiga la salvezza.

In del campionàa 2007-2008 i bianch- celèst parten de bon con la vittòria in casa contra del Foggia e on pari a Verona con l'Hellas, ma passen de’on perìod negher di 5 strangiàd vuna adrèe a l’altra, fermàd dumà  dal 2-1 in casa col Padova, la squadra dopo la desgràzia de Robert Maah l’ottèn ona serie d’alt e bass e a la fin la riva a scombàtt  per la salvezza. Tuttamànch l'ann adrée la Pro Sesto la torna de noeuv in Lega Pro Seconda Divisione, ex serie C2,  quand che  la finiss al  14º pòst e perd i play-out contra del Venezia. Ind la stagion 2009-2010 la va indrée in Serie D. La societàa la fallis e la ghe ven revocada l'affiliazion dala FIGC.

El 31 de marz del 2010 il club el ven deciarà fallì, sòta la gestion dell'ex ds Luciano Passirani che ind l’estàa l’aveva ciapà su la società da la famiglia Pasini. Sòta la protezion di curatór del falliment, el Maurizio Oggioni e ‘l Pino Sorrentino, el finis el campionàa al desdòttesim pòst, donca cont la rinculada  in Lega pro Seconda Division. El 10 agosto del'istèss ann  - vist l'art. 16 di N.O.I.F. - il Tribunal de Monscia ghe tira via a l'A.C. Pro Sesto srl l'affiliazión a la Lega Pro. El 6 de luj, in del'istèss temp, l’era nassuda ona noeuva societàa, che la gh’hà ‘me nòmm *Associazione Sportiva Dilettantistica Nuova Pro Sesto* - con president el Massimo Milos e el Massimo Nava - ammessa a  giugà in del campionàa regionàl de Promozion Lombardia 2010-2011. Il primo maggio viene vinto il girone C. Esattament vun ann adrée  - intanta diventada *Società Sportiva Dilettantistica Pro Sesto* – la vinc el campionàa d’Eccellenza con cinch giornad d’anticip, e per quèst la torna de noeuv in Serie D.
In del 2020 la Pro Sesto la vinc  el girone B del campionàa de Serie D che’l finis in anticip in resón de l’emergenza covid con l’inconter dirètt in casa contra del Legnano vinciùu  3-2 e l’è promòssa in Serie C.

## Cronistòria

## Color e simbol
### Color
Fin de quand  l’è stada trada insèma la societàa, i sò colór sociaj hinn el bianch e ’l celèst. La divisa de tradizion a l’è tutta bianca cont ona fassa orizzontal in sul pètt. In di temp arcàich, per via dela difficìl situazión economica di cass dela societàa, i fotbolleour gh’aveven de cuciss in sula maja una binda celèsta de stòffa,  che  despèss la se destaccava intanta che giugaven.

In occorrenza di cent ann dala fondazión dela societàa, l’ann 2013, i giugador del ballun sestes hànn miss su ona divisa celebrativa, che la soa realizzazion e la cura di dettali hinn stà fidàa a la "Fabbrica dello sport". El complètt l’era fa su de ona majètta tutta celèsta cont el numer 100 stilizzàa in sul pètt , tutt bianch, e calzettón e calzón bianch.

### Simbol officiaj
#### Stèma
El stèma del'AC Pro Sesto - fallida in del 2010 – l’era fàa su de d’on ovàl in su sfond bianch spartìi al center in vertical in dò part: a sinistra la gh’era la fassa celèsta de tradizión che la caratterizzava la divisa , indoe gh’era denter la data de fondazion del sodalizzi, a dritta ona torr stilizzada in color òr. Ind la part alta del stèma la scritta "AC", "PRO SESTO".

In del 2010 l’è stada misa in pé la  Nuova Pro Sesto, ch’el sò stèma  - circolar inveci ch’ ovàl – l’è stàa disegnàa del Marco Nava, fioeu del president e fondadór dela societàa Massimo . in del sò interna a gh’eren la fassa celèsta con la torr dorada misa de sora. In la part alta gh’era el nòmm dela societàa e in chella bassa i dò dat "1913" e "2010". Poeu l’è sta doperàa on stèma compagn de chesstchì indoe el color celèst el dominava in manéra nètta in sul bianch.

L'ultim stèma doperàa dela societàa l’è compagn de quel del’AC Pro Sesto con dettali pussèe moderni.

#### Inno
In del 2011 el Roberto Vaini, consigliér comunal de Sest San Giovann e tifos appassionàa del sodalizzi bianch- celèst, el gh'ha donàa a la societàa on inno scritt de lu medèmm in dialett milanes. El Vaini ind la scrittura del tèst el s’è inspiràa a ona lettera scrivuda poch dì prima del’Alessandro Nava, president dela Pro Sesto, che lu l’aveva inviàa ai bagaj del settór di gióvin 

## Struttùr
### Stadi
La Pro Sesto la giuga i sò partid in casa al Stadi Breda, costruìi in del 1939. La struttura la gh’ha ‘na capacitàa de 4500 persòn settàd giò.

## Societàa
### Organigràma dela societaa
Chesstchì l’è l'organigramma dal sit internet officiàl dela societàa.
Staff  del’area amministrativa

-Organigràma
* Nicola Radici - President
* Massimo Nava - President onorari
* Mauro Ferrero - Amministrador delegaa
* Salvatore Zangari - Consiglier
* Stefano Crosariol - Consiglier
* Paolo Bonini - Consiglier
* Gabriele Albertini - Direttor general
* Pierfrancesco Gallizzi - Consiglier a la presidenza
-Direzion sportiva
* Jacopo Colombo - Direttor sportiv
-Secretarìa general
* Ermes Regali - Secretari generàl
* Sandy Maurizi - Amministrazion
-Direzion stadi ed infrastruttùr
* Renato Falconati - Resp. sicurezza e impiànt
* Mario Tabaro - Biglietterìa
* Luigi Caccia - Magazzin
* Mimmo Liso- magazzin
* Dorel Surujiu - Camp
-Settór di gióvin
* Jacopo Colombo - Responsabil
* Mario Sava - Coordinador àrea pre-agonistica
* Tommaso Pastore - Direttor tecnicch àrea agonistica
* Virginia de Simio - Secretaria
* Gaetano Melillo - Secretaria
* Piero Stefano Domingo - Responsabil de dirigent
* Serafina Pitaro - Biglietterìa
-Stampa
* Roberto Di Sanzo - Addètt a la stampa
* Marcello De Noia - Fotògrafo

### Spònsor
Quej chì hinn i fornidór tecnich e i sponsor officiaj.

Cronologìa di sponsòr tècnich
*... 
* ? Garman
* ? Erreà
* ?-incoeu Legea

Cronologìa di spònsor officiaj 
*...
* 1987-incoue Il Gigante

### Settór di gióvin
In di formazion de gióvin  dela Pro Sesto gh’hànn giugàa denter  l'impresari Urbano Cairo e l'ex pilota automobilistich de Formula 1 Ivan Capelli. El primm el gh’hà giugà denter di 16 ai 18 anni - come estèrno alt e cont su la maja  nùmer 7 -, el second, inveci a partì de la metà di ann 70, ma poe l’hàa decidùu de mettes adrée a fa carriera de motorista. Dal settor di gióvin dela societàa sestésa n’hinn vegnùu foeura di fotbolleour ‘me el Cristian Brocchi, el Francesco Parravicini, el Fabio Macellari e el Massimo Carrera.

Dò formazion di gióvin dela Pro Sesto hànn conquistàa el tìtol de campion d'Italia, ciascheduna ind la soa categorìa . Ind la stagión 1989-1990 i Allievi nazionaj hànn vinciùu el campionàa riservàa ai vivée di formazion di Serie C1 e Serie C2. Ind la stagion 2007-2008 l’è stada la vòlta dela squadra Berretti, che l’hà vinciùu in finàl contra quej de par’età del Pescara (vittòria de 4-0 a l'andada e sconfitta per 3-1 al ritorno) dòpo avègh sarà foeura in semifinal el .

Ind la stagión 2015-2016 el settóre di gióvin dela Pro Sesto gh’hà denter anca la scoeula del gioeugh del balùn  e formazion Primi calci, Puresìtt 2005, 2006 e 2007, Esordient 2003 e 2004, Giovinssim regionali e nazionali, Allievi regionali e nazionali e Juniores.

## Presidents

* 1913-1915 *Se sa minga*
* 1915-1919 *Campionad minga attiv in rexon de la [[Prima Guerra Mondial]]
* 1919-1921 *Se sa minga*
* 1921-1922 *Club minga attiv*
* 1922-1923 *Se sa minga*
* 1923-1927 *Club minga attiv*
* 1927-1928 *Se sa minga*
* 1928-1945 *Club minga attiv*
* 1945-1949  Luigi Merati
* 1949-1950  Carlo Dubini
* 1950-1951  Telesforo Malinverni
* 1951-1986 *Se sa minga*
* 1986-2001  Giuseppe Peduzzi
* 2001-2007  Luca Pasini
* 2007-2009  Elisabetta Pasini
* 2009-2010  Luciano Passirani
* 2010-2012  Massimo Milos e  Massimo Nava
* 2012-2016  Salvo Zangari
* 2016-2017  Nicola Radici
* 2017-          [[Gabriele Albertini]]




== Jogadors e Alenadors ==
Jogadors e Alenadors de la squadra scrivudi in [[lombard]] o de far su:

***Jogadors***

*Hall of Fame*

Qesta qì l’è la “Hall of fame” qe gh’è su in sul sit internet ofiçal de la societaa:

*  [[Fabio Macellari]] <small>(1991-1994)</small>
*  [[Massimo Carrera]] <small>(1982-1983)</small>
*  [[Filippo Galli (calciatore)|Filippo Galli]] <small>(2002-2004)</small>
*  [[Cristian Brocchi]] <small>(1995-1997)</small>
*  [[Stefano Eranio]] <small>(2002-2003)</small>
*  [[Stefano Nava]] <small>(giovanili; 2000-2001)</small>
*  [[Fabian Valtolina]] <small>(1991-1993)</small>
*  [[Fabrizio Casazza]] <small>(1991-1994)</small>
*  [[Paolo Orlandoni]] <small>(1994-1995)</small>
*  [[Simon Laner]] <small>(2007-2008)</small>
*  [[Alessandro Lambrughi]] <small>(2006-2009)</small>
*  [[Abdelkader Ghezzal]] <small>(2006-2007)</small>
*  [[Robert Maah]] <small>(2007-2009)</small>


*Capitan de la squadra*
* ... <small>(1914-2014)</small>
*  [[Filippo Corti]] <small>(2014-2016)</small>
* [[Luca Scapuzzi]] <small>(2019-)</small>
*Contribuzion ai Nazional del folber*

I unegh jogadors ch’hann miss su la maia azzura quand che gh'hann jogad insema a la Pro Sesto hinn stait el porter [[Enrico Malatesta]] e el tacant [[Carmelo Augliera]], che in del otober del [[1991]] han debuttad in la medesima partida de la [[Nazional Under-16 de Folber de l'Italia|Nazional Under-16]]. L'Augliera tre ann adree l'hà giugad anca con con la [[Nazionale Under-18 di calcio dell'Italia|Nazionale Under-18]]. Nissun jogador forest l’ha inveci miss su la divisa de la soa nazional.

***Alenadors***

*  [[Remo Cossio]] e  [[Alexander Popovic]] (1945-1946)
*  [[Eraldo Monzeglio]] (1947-1949)
*  [[Osvaldo Ferrini]] (1949-1950)
*  [[Carlo Mantegazza]] e  [[Gino Vianello]] (1950-1951)
*  [[Osvaldo Ferrini]] (1951-1952)
*  [[Giuseppe Corti (1920)|Giuseppe Corti]] (1954-1956)
*  [[Francesco Meregalli]] (1956-1958)
*  [[Giuseppe Mandelli]] (1958-1959)
*  [[Mario Gambazza]] e  [[Ubaldo Passalacqua]] (1959-1961)
*  [[Oreste Barale]] e  [[Costantino Galbiati]] (1961-1962)
*  [[Costantino Galbiati]] (1962-1966)
*  [[Costantino Galbiati]] e  [[Attilio Kossovel]] (1966-1967)
*  [[Felice Arienti]] (1968-1970)
*  [[Giovanni Calegari]] e  [[Franco Carminati]] (1970-1971)
*  [[Franco Carminati]] (1971-1972)
*  [[Livio Ghioni]] (1972-1973)
*  [[Felice Arienti]] (1973-1974)
*  [[Livio Ghioni]] (1974-1976)
*  [[Dante Lodrini]] (1981-1982)
*  [[Alfredo Spada]] (1986-1987)
*  [[Alfredo Spada]] e  [[Giancarlo Danova]] (1987-1988)
*  [[Giancarlo Danova]] (1988-1989)
*  [[Gianfranco Motta]] (1989-1994)
*  [[Roberto Antonelli]] (1994-1995)    
*  [[Carlo Soldo]] (1995)
*  [[Mario Belluzzo]] e  [[Franco Vannini]] (1995-1996)
*  [[Gianfranco Motta]] (1996-1998)
*  [[Davide Aggio]] (1998-1999)
*  [[Simone Boldini]] (1999-2000)
*  [[Davide Aggio]] (2000)

*  [[Gianpaolo Rossi]] (2000-2002)                 
*  [[Alessandro Musicco]] (2002)
*  [[Giovanni Trainini]] (2002-2004)                 
*  [[Stefano Nava]] (2004)                 
*  [[Alessandro Scanziani]] (2004) 
*  [[Gianfranco Motta]] (2004-2005)
*  [[Giancarlo D'Astoli]] (2005)
*  [[Giovanni Trainini]] (2005-2006)
*  [[Francesco Vincenzi]] (2006)
*  [[Carlo Muraro]] (2006-2007)
*  [[Antonio Sala (alenador)|Antonio Sala]] (2007-2009)                    
*  [[Gian Cesare Discepoli]] (2009)
*  [[Alessio Pala]] (2009)
*  [[Corrado Cotta]] (2009-2010)
*  [[Fabio Grassini]] e  [[Giuliano Melosi]] (2010-2011)
*  [[Giuliano Melosi]] (2011-2012)
*  [[Giuseppe Manari]],  [[Umberto Cortellazzi]],  [[Stefano Di Gioia]] e  [[Jacopo Colombo]] (2012-2013)
*  [[Stefano Di Gioia]] (2013-2014)
*  [[Fiorenzo Roncari]],  [[Carmelo Dato]] e  [[Benito Carbone]] (2014-2015)
*  [[Oscar Magoni]] e  [[Francesco Monaco (jogador e alenador)|Francesco Monaco]] (2015-2016) 
*  [[Alessio Delpiano]] (2016-2017) 
*  [[Francesco Parravicini]] (2017-2021)
*  [[Antonio Filippini]] (2021-)





== Palmarèss ==
===Titoi interregionai===
* *'Campionad italian de Serie C2 - 1 titol**
:[[Serie C2 2004-2005|2004-2005]]

* **Campionad italian de Serie D - 1 titol**
:[[Serie D 2019-2020|2019-2020]] (Jiron B)

* **Campionad italian Interregional - 1 titol**
:[[Campionad Interregional 1986-1987|1986-1987]] (Jiron B) 

===Titoi regionai===
* **Campionad de Eccellenza Lombardia - 1 titol**
:[[Eccellenza Lombardia 2011-2012|2011-2012]] (Jiron A) 

* **Campionad de Promozion Lombardia - 3 titoi**
:[[Promozion Lombardia 1952-1953|1952-1953]] (Jiron C); [[Promozion Lombardia 1981-1982|1981-1982]] (Jiron A); [[Promozion Lombardia 2010-2011|2010-2011]] (Jiron C) 

* **Campionad de Prima Categoria Lombardia - 1 titol**
:[[Prima Categoria Lombardia 1965-1966|1965-1966]] (Jiron B) 

===Titoi jovenil===
* **Campionad nazional Dante Berretti - 1 titol**
:[[Campionad nazional Dante Berretti 2007-2008|2007-2008]]

* **Campionad Alliev Nazionai de Serie C - 1 titol'''
:1989-1990

## Statistegh e record

### Partecipazión ai campionàa
;Campionàa  su base nazional e interregional

 In 59 stagión sportiv a comenzàa dela fondazión dela societàa in del 1913. Gh’hinn dent vun Cadètt Mist Alt’Italia e 13 campionàa de Serie C2. La se considera nò la stagión in Prima Categoria perché la squadra l’è andada minga oltra el girón eliminatori.

Campionàa su base regional

Notazion


### Partecipazión ai copp

### Statistegh de squadra

### Statistegh individual

## Note


## Bibliografìa
* 

## Vos correlàa
* Sest San Giovann

## Ligamm de foeura

* Sit Web del Pro Sesto